title: 2009/326/EB: 2009 m. kovo 11 d. Europos Parlamento ir Tarybos sprendimas dėl Europos Sąjungos solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
17.4.2009

               LT

               Europos Sąjungos oficialusis leidinys

               L 98/38

      EUROPOS PARLAMENTO IR TARYBOS SPRENDIMAS

   2009 m. kovo 11 d.
   dėl Europos Sąjungos solidarumo fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2009/326/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2), ypač į jo 4 straipsnio 3 dalį,
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė panaudoti Fondo lėšas neviršijant viršutinės metinės 1 mlrd. EUR ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima panaudoti Fondo lėšas.

               (4)

               Rumunija pateikė paraišką panaudoti Fondo lėšas dėl potvynių sukeltos stichinės nelaimės. Komisija mano, kad paraiška atitinka Reglamento (EB) Nr. 2012/2002 2 straipsnyje nustatytas sąlygas ir todėl siūlo leisti skirti atitinkamus asignavimus,

         NUSPRENDĖ:
   1 straipsnis
   Europos Sąjungos 2009 finansinių metų bendrajame biudžete iš Europos Sąjungos solidarumo fondo skiriama 11 785 377 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2009 m. kovo 11 d.

            Europos Parlamento vardu

            Pirmininkas

         H.-G. PÖTTERING

            Tarybos vardu

            Pirmininkas

         A. VONDRA

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2007/216/EB: 2007 m. sausio 29 d. Tarybos sprendimas, iš dalies keičiantis Sprendimo 2004/677/EB nuostatas dėl nacionalinių ekspertų ir karinio personalo, komandiruoto į Europos gynybos agentūrą, trumpiausio komandiruotės laikotarpio

text:
5.4.2007

               LT

               Europos Sąjungos oficialusis leidinys

               L 95/24

      TARYBOS SPRENDIMAS

   2007 m. sausio 29 d.
   iš dalies keičiantis Sprendimo 2004/677/EB nuostatas dėl nacionalinių ekspertų ir karinio personalo, komandiruoto į Europos gynybos agentūrą, trumpiausio komandiruotės laikotarpio
   (2007/216/EB)
   EUROPOS SĄJUNGOS TARYBA,
   atsižvelgdama į 2004 m. rugsėjo 24 d. Tarybos sprendimą 2004/677/EB dėl taisyklių, taikomų nacionaliniams ekspertams ir kariniam personalui, komandiruotam į Europos gynybos agentūrą (1), ypač į jo 33 straipsnio antrą pastraipą,
   atsižvelgdama į Europos gynybos agentūros valdančiosios tarybos pasiūlymą,
   kadangi:
   2004 m. liepos 12 d. Tarybos bendrųjų veiksmų 2004/551/BUSP dėl Europos gynybos agentūros įsteigimo (2) 11 straipsnio 3 dalies 3.2 punkte numatyta, kad Europos gynybos agentūros personalą sudaro nacionaliniai ekspertai, kuriuos dalyvaujančios valstybės narės komandiravo į pareigas Agentūros organizacinėje struktūroje arba specialioms užduotims ir projektams. Kadangi atrodo, kad trumpiausias nacionalinių ekspertų, komandiruotų specialioms užduotims ir projektams, šešių mėnesių trukmės komandiruotės laikotarpis yra per ilgas, Tarybos sprendimas 2004/677/EB turėtų būti iš dalies pakeistas siekiant numatyti reikiamą lankstumą, susijusį su trumpiausiu komandiruotės laikotarpiu,
   NUSPRENDĖ:
   1 straipsnis
   Sprendimo 2004/677/EB 2 straipsnio 1 dalis pakeičiama taip:

      „1.   Komandiruotė negali būti trumpesnė kaip du mėnesiai ir ilgesnė kaip treji metai, ji gali būti pratęsta, bet iš viso negali būti ilgesnė kaip ketveri metai.“.

   2 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta Briuselyje, 2007 m. sausio 29 d.

            Tarybos vardu

            Pirmininkas

         Horst SEEHOFER

      (1)  OL L 310, 2004 10 7, p. 64.

      (2)  OL L 245, 2004 7 17, p. 17.


title: 2012 m. gruodžio 20 d. Tarybos sprendimas 2012/810/BUSP, kuriuo iš dalies keičiamas Sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane

text:
21.12.2012

               LT

               Europos Sąjungos oficialusis leidinys

               L 352/49

         TARYBOS SPRENDIMAS 2012/810/BUSP
   2012 m. gruodžio 20 d.
   kuriuo iš dalies keičiamas Sprendimas 2011/235/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Irane
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2011 m. balandžio 12 d. Taryba priėmė Sprendimą 2011/235/BUSP (1);

               (2)

               turėtų būti nurodyta, kad draudimas parduoti, tiekti, perduoti ar eksportuoti įrangą, kuri galėtų būti panaudota vidaus represijoms Irane, netaikomas, kai tokia įranga parduodama, tiekiama, perduodama ar eksportuojama tik Sąjungos ir jos valstybių narių darbuotojų Irane apsaugai arba su tokia įranga susijusios techninės pagalbos, tarpininkavimo paslaugų ir kitų paslaugų teikimui arba finansavimui ir finansinei paramai;

               (3)

               todėl Sprendimas 2011/235/BUSP turėtų būti atitinkamai iš dalies pakeistas;

         PRIĖMĖ ŠĮ SPRENDIMĄ:
   1 straipsnis
   Sprendimo 2011/235/BUSP 2b straipsnis papildomas šia dalimi:

      „3.   1 ir 2 dalys netaikomos įrangos pardavimui, tiekimui, perdavimui ar eksportui, kai tokia įranga yra skirta tik Sąjungos ir jos valstybių narių darbuotojų Irane apsaugai arba su tokia įranga susijusios techninės pagalbos, tarpininkavimo paslaugų ir kitų paslaugų teikimui ar finansavimui ir finansinei paramai, kai tai iš anksto patvirtino atitinkama kompetentinga institucija.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. gruodžio 20 d.

            Tarybos vardu

            Pirmininkas

         E. FLOURENTZOU

      (1)  OL L 100, 2011 4 14, p. 51.


title: 2015 m. balandžio 21 d. Politinio ir saugumo komiteto sprendimas (BUSP) 2015/664 dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA) Prisidedančiųjų valstybių komiteto įsteigimo (EUMAM RCA/1/2015)

text:
29.4.2015

               LT

               Europos Sąjungos oficialusis leidinys

               L 110/11

         POLITINIO IR SAUGUMO KOMITETO SPRENDIMAS (BUSP) 2015/664
   2015 m. balandžio 21 d.
   dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA) Prisidedančiųjų valstybių komiteto įsteigimo (EUMAM RCA/1/2015)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2015 m. sausio 19 d. Tarybos sprendimą (BUSP) 2015/78 dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA) (1), ypač į jo 8 straipsnio 2 dalį,
   kadangi:

               (1)

               remdamasi Sprendimo (BUSP) 2015/78 8 straipsnio 5 dalimi Taryba įgaliojo Politinį ir saugumo komitetą (PSK) priimti atitinkamus sprendimus dėl Europos Sąjungos BSGP karinės patariamosios misijos Centrinės Afrikos Respublikoje (EUMAM RCA) Prisidedančiųjų valstybių komiteto (PVK) sudarymo;

               (2)

               2000 m. gruodžio 7–9 d. Nicos Europos Vadovų Tarybos išvadose ir 2002 m. spalio 24–25 d. Briuselio Europos Vadovų Tarybos išvadose nustatyta trečiųjų valstybių dalyvavimo krizių valdymo operacijose ir PVK sudarymo tvarka;

               (3)

               PVK turėtų būti forumas, skirtas su prisidedančiosiomis trečiosiomis valstybėmis aptarti visas su EUMAM RCA valdymu susijusias problemas. PSK, kuris atlieka EUMAM RCA politinę priežiūrą ir jai strategiškai vadovauja, turėtų atsižvelgti į PVK pareikštas nuomones;

               (4)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus,

         PRIĖMĖ ŠĮ SPRENDIMĄ:
   1 straipsnis
   Įsteigimas ir kompetencija
   Įsteigiamas Europos Sąjungos BSGP karinės patariamosios misijos Centrinės Afrikos Respublikoje (EUMAM RCA) Prisidedančiųjų valstybių komitetas (PVK). Jo kompetencija nustatyta 2000 m. gruodžio 7–9 d. Nicos Europos Vadovų Tarybos išvadose ir 2002 m. spalio 24–25 d. Briuselio Europos Vadovų Tarybos išvadose.
   2 straipsnis
   Sudėtis
   1.   PVK nariai yra:

               —

               visų valstybių narių atstovai,

               —

               EUMAM RCA dalyvaujančių ir didelius įnašus skiriančių trečiųjų valstybių atstovai.

         2.   PVK posėdžiuose taip pat gali dalyvauti Komisijos atstovas.
   3 straipsnis
   ES misijos vado teikiama informacija
   PVK gauna informaciją iš EUMAM RCA ES misijos vado.
   4 straipsnis
   Pirmininkas
   Prisidedančiųjų valstybių komitetui pirmininkauja Sąjungos vyriausiasis įgaliotinis užsienio reikalams ir saugumo politikai arba jo atstovas, aktyviai konsultuodamasis su Europos Sąjungos karinio komiteto pirmininku arba jo atstovu.
   5 straipsnis
   Posėdžiai
   1.   Pirmininkas reguliariai šaukia PVK posėdžius. Susiklosčius tam tikroms aplinkybėms, pirmininko iniciatyva arba vieno iš narių prašymu gali būti šaukiami neeiliniai posėdžiai.
   2.   Pirmininkas iš anksto išplatina preliminarią posėdžio darbotvarkę ir su posėdžiu susijusius dokumentus. Pirmininkas yra atsakingas už PVK vykusių diskusijų rezultatų pateikimą PSK.
   6 straipsnis
   Konfidencialumas
   1.   Pagal Tarybos sprendimą 2013/488/ES (2) PVK posėdžiams ir veiklai taikomos tame sprendime nustatytos saugumo taisyklės. Visų pirma atstovai PVK turi turėti reikiamus patikimumo pažymėjimus.
   2.   PVK vykstantiems svarstymams taikoma profesinės paslapties pareiga, išskyrus atvejus, kai PVK vieningai nusprendžia kitaip.
   7 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2015 m. balandžio 21 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 13, 2015 1 20, p. 8.

      (2)  2013 m. rugsėjo 23 d. Tarybos sprendimas 2013/488/ES dėl ES įslaptintos informacijos apsaugai užtikrinti skirtų saugumo taisyklių (OL L 274, 2013 10 15, p. 1).


title: 2010/116/: 2010 m. vasario 24 d. Komisijos sprendimas, baigti antidempingo tyrimą dėl tam tikrų Tailando kilmės žiedinių segtuvų mechanizmų importo

text:
25.2.2010

               LT

               Europos Sąjungos oficialusis leidinys

               L 48/17

         KOMISIJOS SPRENDIMAS
   2010 m. vasario 24 d.
   baigti antidempingo tyrimą dėl tam tikrų Tailando kilmės žiedinių segtuvų mechanizmų importo
   (2010/116/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1), ypač į jo 9 straipsnį,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               2008 m. lapkričio 11 d. Komisija gavo skundą dėl tariamai žalingo dempingo, susijusio su tam tikrų Tailando kilmės žiedinių segtuvų mechanizmų importu.

               (2)

               Skundą pateikė Sąjungos gamintojas Ring Alliance Ringbuchtechnik GmbH, kuris pagamina didžiąją dalį (šiuo atveju daugiau nei 50 %) visos Sąjungoje pagaminamos tam tikrų žiedinių segtuvų mechanizmų produkcijos, pagal Tarybos reglamento (EB) Nr. 384/96 (2) (toliau – pagrindinis reglamentas) 4 straipsnio 1 dalį ir 5 straipsnio 4 dalį.

               (3)

               Skunde pateikta dempingo ir jo padarytos materialinės žalos prima facie įrodymų, kurie buvo laikomi pakankamais antidempingo tyrimui inicijuoti.

               (4)

               Todėl Komisija, po konsultacijų, pranešimu Europos Sąjungos oficialiajame leidinyje
                   (3) paskelbė apie antidempingo tyrimo dėl Tailando kilmės žiedinių segtuvų mechanizmų, kurių KN kodas šiuo metu yra 8305 10 00, importo į Europos Sąjungą inicijavimą.

               (5)

               Komisija nusiuntė klausimynus Sąjungos pramonės įmonėms ir visoms žinomoms gamintojų asociacijoms Europos Sąjungoje, Tailando eksportuotojams ir (arba) gamintojams, eksportuotojų ir (arba) gamintojų asociacijoms, importuotojams, visoms žinomoms importuotojų asociacijoms bei nagrinėjamosios eksportuojančios šalies valdžios institucijoms. Suinteresuotosioms šalims buvo sudaryta galimybė per pranešime apie inicijavimą nustatytą laikotarpį raštu pareikšti nuomonę ir pateikti prašymą išklausyti.

               (6)

               Tam tikrus tyrimo aspektus reikėjo nagrinėti išsamiau, todėl buvo nuspręsta tyrimą tęsti nenustatant laikinųjų priemonių. 2009 m. rugsėjo 16 d. visoms suinteresuotosioms šalims buvo pateiktas informacinis dokumentas, kuriame išdėstytos tuo tyrimo etapu padarytos preliminarios išvados, o šalys paragintos dėl jų teikti pastabas.

         B.   SKUNDO ATSIĖMIMAS IR TYRIMO NUTRAUKIMAS

               (7)

               2009 m. gruodžio 18 d. laišku Komisijai Ring Alliance Ringbuchtechnik GmbH oficialiai pranešė atsiimantis skundą.

               (8)

               Pagal pagrindinio reglamento 9 straipsnio 1 dalį tyrimas gali būti baigtas, kai atsiimamas skundas, nebent toks baigimas prieštarautų Sąjungos interesams.

               (9)

               Komisija nusprendė, kad šis tyrimas turėtų būti baigtas, nes jį atliekant nebuvo nustatyta jokių aplinkybių, įrodančių, kad baigus tyrimą būtų pažeisti Sąjungos interesai. Apie tai buvo pranešta suinteresuotosioms šalims ir suteikta galimybė teikti pastabas. Pastabų, kad tyrimo baigimas prieštarautų Sąjungos interesams, negauta.

               (10)

               Todėl Komisija daro išvadą, kad antidempingo tyrimas dėl tam tikrų Tailando kilmės žiedinių segtuvų mechanizmų importo į Europos Sąjungą turėtų būti baigtas,

         PRIĖMĖ ŠĮ SPRENDIMĄ:
   1 straipsnis
   Antidempingo tyrimas dėl tam tikrų Tailando kilmės žiedinių segtuvų mechanizmų, kurių KN kodas šiuo metu yra 8305 10 00, importo yra baigiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2010 m. vasario 24 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL L 56, 1996 3 6, p. 1.

      (3)  OL C 322, 2008 12 17, p. 13.


title: 2015 m. liepos 14 d. Tarybos sprendimas (ES) 2016/228 dėl pertvarkymo procedūros

text:
18.2.2016

               LT

               Europos Sąjungos oficialusis leidinys

               L 41/20

         TARYBOS SPRENDIMAS (ES) 2016/228
   2015 m. liepos 14 d.
   dėl pertvarkymo procedūros
   EUROPOS SĄJUNGOS TARYBA
   atsižvelgdama į 2009 m. gruodžio 1 d. Tarybos sprendimą 2009/937/ES, patvirtinantį Tarybos darbo tvarkos taisykles (1), ypač į jo 12 straipsnio 1 dalį ir 14 straipsnio 1 dalį,
   kadangi:

               (1)

               2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (2), 18 straipsnio 7 dalyje nustatoma pertvarkymo procedūra, pagal kurią Tarybos gali būti prašoma nuspręsti dėl pertvarkymo schemų priėmimo;

               (2)

               nuo 2016 m. sausio 1 d. Taryba per 24 valandas nuo pertvarkymo schemos priėmimo paprasta balsų dauguma remdamasi Komisijos pasiūlymu gali nepritarti pertvarkymo schemai arba patvirtinti Bendros pertvarkymo valdybos priimtoje pertvarkymo schemoje numatytos Fondo sumos esminį pakeitimą arba jam nepritarti;

               (3)

               Tarybos aktas turėtų būti priimamas balsuojant raštu atsižvelgiant į griežtus laiko apribojimus, kaip numatyta Reglamento 18 straipsnio 7 dalyje. Nepritarimo pertvarkymo schemai arba joje numatytos Fondo sumos esminio pakeitimo patvirtinimo arba nepritarimo jam procedūra yra neatidėliotina savo pobūdžiu;

               (4)

               dėl skubos priežasčių Taryba gali svarstyti ir priimti sprendimą remdamasi dokumentais ir projektais, parengtais viena iš kalbų, nurodytų galiojančiose kalbas reglamentuojančiose taisyklėse, kaip numatyta Tarybos darbo tvarkos taisyklių 14 straipsnio 1 dalyje. Dėl to neturėtų kilti abejonių dėl pareigos vėliau priimti ir paskelbti sprendimą visomis kalbomis, nurodytomis galiojančiose kalbas reglamentuojančiose taisyklėse,

         PRIĖMĖ ŠĮ SPRENDIMĄ:
   1 straipsnis
   1.   Kai Taryba turi priimti sprendimą remdamasi Komisijos pasiūlymu pagal 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010, 18 straipsnio 7 dalį, Tarybos aktas priimamas balsuojant raštu.
   2.   Priimdama sprendimą Taryba gali svarstyti ir priimti sprendimus remdamasi tik anglų kalba parengtais dokumentais ir projektais.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2016 m. sausio 1 d.

      Priimta Briuselyje 2015 m. liepos 14 d.

            Tarybos vardu

            Pirmininkas

         P. GRAMEGNA

      (1)  OL L 325, 2009 12 11, p. 35.

      (2)  OL L 225, 2014 7 30, p. 1.


title: 2013 m. rugsėjo 6 d. Tarybos sprendimas 2013/446/BUSP, kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia

text:
7.9.2013

               LT

               Europos Sąjungos oficialusis leidinys

               L 240/21

         TARYBOS SPRENDIMAS 2013/446/BUSP
   2013 m. rugsėjo 6 d.
   kuriuo iš dalies keičiamas Sprendimas 2010/452/BUSP dėl Europos Sąjungos stebėsenos misijos Gruzijoje EUMM Georgia

   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. rugpjūčio 12 d. Taryba priėmė Sprendimą 2010/452/BUSP (1), kuriuo buvo pratęstas 2008 m. rugsėjo 15 d. Bendraisiais veiksmais 2008/736/BUSP (2) įsteigtos Europos Sąjungos stebėsenos misijos Gruzijoje EUMM Georgia (toliau – EUMM Georgia arba misija) įgaliojimų terminas. Sprendimo 2010/452/BUSP galiojimas baigiasi 2013 m. rugsėjo 14 d.;

               (2)

                  EUMM Georgia įgaliojimai turėtų būti pratęsti tolesniam 15 mėnesių laikotarpiui, remiantis dabartiniais jos įgaliojimais;

               (3)

               misija bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/452/BUSP iš dalies keičiamas taip:

               1)

               6 straipsnis iš dalies keičiamas taip:

                           a)

                           įrašoma ši dalis:
                           „1a.   Misijai atstovauja misijos vadas. Misijos vadas gali misijos darbuotojams savo bendra atsakomybe suteikti įgaliojimus vykdyti personalo ir finansų reikalų valdymo užduotis.“;

                           b)

                           4 dalis išbraukiama;

               2)

               8 straipsnio 3 dalis pakeičiama taip:
               „3.   Tarptautinių ir vietos darbuotojų įdarbinimo sąlygos ir teisės bei pareigos nustatomos sutartyse, kurias EUMM Georgia sudaro su atitinkamu darbuotoju.“;

               3)

               įrašomas šis straipsnis:
               „13a straipsnis
               Teisinės priemonės

                  EUMM Georgia turi teisę pirkti paslaugas ir prekes, sudaryti sutartis ir administracinius susitarimus, įdarbinti darbuotojus, turėti banko sąskaitas, įsigyti turtą ir juo disponuoti, vykdyti savo įsipareigojimus ir būti teismo proceso šalimi, kai to reikia šiam sprendimui įgyvendinti.“;

               4)

               14 straipsnis pakeičiamas taip:
               „14 straipsnis
               Finansinės nuostatos
               1.   Orientacinė finansavimo suma, skirta su misija susijusioms išlaidoms padengti nuo 2010 m. rugsėjo 15 d. iki 2011 m. rugsėjo 14 d., yra 26 600 000 EUR.
               Orientacinė finansavimo suma, skirta su misija susijusioms išlaidoms padengti nuo 2011 m. rugsėjo 15 d. iki 2012 m. rugsėjo 14 d., yra 23 900 000 EUR.
               Orientacinė finansavimo suma, skirta su misija susijusioms išlaidoms padengti nuo 2012 m. rugsėjo 15 d. iki 2013 m. rugsėjo 14 d., yra 20 900 000 EUR.
               Orientacinė finansavimo suma, skirta su misija susijusioms išlaidoms padengti nuo 2013 m. rugsėjo 15 d. iki 2014 m. gruodžio 14 d., yra 26 650 000 EUR.
               2.   Visos išlaidos tvarkomos pagal Europos Sąjungos bendrajam biudžetui taikomas taisykles ir procedūras.
               3.   Trečiųjų valstybių, priimančiosios valstybės ir kaimyninių šalių subjektams leidžiama dalyvauti konkursuose dėl sutarčių sudarymo. Komisijai pritarus, misija gali sudaryti techninius susitarimus su valstybėmis narėmis, dalyvaujančiomis trečiosiomis valstybėmis ir kitais tarptautiniais subjektais dėl įrangos, paslaugų ir patalpų teikimo EUMM Georgia.
               4.   EUMM Georgia yra atsakinga už misijos biudžeto įvykdymą. Šiuo tikslu misija pasirašo susitarimą su Komisija.
               5.   Nuo 2013 m. rugsėjo 15 d.EUMM Georgia atsako už bet kokius reikalavimus ir įsipareigojimus, atsirandančius vykdant įgaliojimus, išskyrus visus reikalavimus, susijusius su misijos vado sunkiu nusižengimu, už kurį atsako pats vadas.
               6.   Finansinės priemonės turi atitikti 5, 6 ir 9 straipsniuose numatytą EUMM Georgia pavaldumo tvarką ir veiklos reikalavimus, įskaitant įrangos suderinamumą ir jos grupių sąveiką.
               7.   Išlaidos laikomos atitinkančiomis reikalavimus nuo šio sprendimo įsigaliojimo dienos.“;

               5)

               18 straipsnio antra pastraipa pakeičiama taip:
               „Jis nustoja galioti 2014 m. gruodžio 14 d.“

         2 straipsnis
   Šis sprendimas įsigalioja jo priėmimo dieną. Jis taikomas nuo 2013 m. rugsėjo 15 d.

      Priimta Briuselyje 2013 m. rugsėjo 6 d.

            Tarybos vardu

            Pirmininkas

         L. LINKEVIČIUS

      (1)  OL L 213, 2010 8 13, p. 43.

      (2)  OL L 248, 2008 9 17, p. 26.


title: 2009 m. spalio 9 d. Tarybos sprendimas dėl Europos bendrijos ir Egipto Arabų Respublikos susitarimo pasikeičiant laiškais dėl abipusių liberalizavimo priemonių, taikytinų žemės ūkio produktams, perdirbtiems žemės ūkio produktams ir žuviai bei žuvininkystės produktams, 1 ir 2 protokolų, jų priedų pakeitimo ir Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją, pakeitimų, pasirašymo ir sudarymo

text:
28.4.2010

               LT

               Europos Sąjungos oficialusis leidinys

               L 106/39

         TARYBOS SPRENDIMAS
   2009 m. spalio 9 d.
   dėl Europos bendrijos ir Egipto Arabų Respublikos susitarimo pasikeičiant laiškais dėl abipusių liberalizavimo priemonių, taikytinų žemės ūkio produktams, perdirbtiems žemės ūkio produktams ir žuviai bei žuvininkystės produktams, 1 ir 2 protokolų, jų priedų pakeitimo ir Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją, pakeitimų, pasirašymo ir sudarymo
   (2010/240/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 133 straipsnį kartu su 300 straipsnio 2 dalies pirmosios pastraipos pirmuoju sakiniu,
   atsižvelgdama į Komisijos pasiūlymą,
   kadangi:

               (1)

               2004 m. birželio 1 d. įsigaliojusio Europos ir Viduržemio jūros regiono valstybių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją (1) (toliau – Asociacijos susitarimas), kurio prekybos ir su prekyba susijusios nuostatos įsigaliojo 2004 m. sausio 1 d., 13 straipsnyje teigiama, kad Bendrija ir Egiptas palaipsniui liberalizuoja abipusę šalių prekybą žemės ūkio produktais, perdirbtais žemės ūkio produktais ir žuvimi bei žuvininkystės produktais.

               (2)

               2007 m. kovo 6 d. ES ir Egipto asociacijos taryba priėmė Europos kaimynystės politikos veiksmų planą, kuriame pateikta speciali nuostata dėl tolesnio prekybos žemės ūkio produktais, perdirbtais žemės ūkio produktais ir žuvimi bei žuvininkystės produktais liberalizavimo.

               (3)

               2005 m. lapkričio 14 d. Taryba įgaliojo Komisiją remiantis Asociacijos susitarimu pradėti derybas su Egipto Arabų Respublika dėl didesnio abipusės prekybos žemės ūkio produktais, perdirbtais žemės ūkio produktais ir žuvimi bei žuvininkystės produktais liberalizavimo.

               (4)

               2008 m. birželio 19 d. Komisija Bendrijos vardu susitarė dėl Susitarimo pasikeičiant laiškais siekiant iš dalies pakeisti Asociacijos susitarimą.

               (5)

               Šio sprendimo įgyvendinimui būtinos priemonės turėtų būti patvirtintos pagal 1999 m. birželio 28 d. Tarybos sprendimą 1999/468/EB, nustatantį Komisijos naudojimosi jai suteiktais įgyvendinimo įgaliojimais tvarką (2).

               (6)

               Susitarimas pasikeičiant laiškais turėtų būti patvirtintas,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Egipto Arabų Respublikos susitarimas pasikeičiant laiškais dėl abipusių liberalizavimo priemonių, taikytinų žemės ūkio produktams, perdirbtiems žemės ūkio produktams ir žuviai bei žuvininkystės produktams, kuris iš dalies pakeičia Asociacijos susitarimą ir ypač pakeičia to Susitarimo 1 ir 2 protokolus, taip pat ir jų priedus.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   1.   Komisija pagal Sprendimą 1999/468/EB priima būtinas 1 bei 2 protokolų įgyvendinimo priemones.
   2.   Vykdant šią užduotį Komisijai padeda 2007 m. spalio 22 d. Tarybos reglamento (EB) Nr. 1234/2007, nustatančio bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (3), 195 straipsniu įsteigtas Bendro žemės ūkio rinkų organizavimo vadybos komitetas, 1999 m. gruodžio 17 d. Tarybos reglamento (EB) Nr. 104/2000 dėl bendro žuvininkystės ir akvakultūros produktų rinkų organizavimo (4) 38 straipsniu įsteigtas Žvejybos produktų vadybos komitetas arba prireikus – kitų reglamentų dėl bendro rinkų organizavimo atitinkamomis nuostatomis įsteigti komitetai arba 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (5), 248a straipsniu įsteigtas Muitinės kodekso komitetas.
   3 straipsnis
   Jei Bendrija turi priimti žemės ūkio produktams ir žuviai bei žuvininkystės produktams taikytiną apsaugos priemonę, kaip numatyta Asociacijos susitarime, ta priemonė priimama Bendro žemės ūkio rinkų organizavimo reglamento 159 straipsnio 2 dalyje numatyta tvarka žemės ūkio produktams arba Reglamento (EB) Nr. 104/2000 30 straipsnyje numatyta tvarka žuviai bei žuvininkystės produktams. Perdirbtų žemės ūkio produktų atveju tokios apsaugos priemonės priimamos pagal susijusias nuostatas, nustatytas atitinkamai 1975 m. spalio 29 d. Tarybos reglamente (EEB) Nr. 2783/75 dėl bendros prekybos ovalbuminu ir laktalbuminu sistemos (6), 1993 m. gruodžio 6 d. Tarybos reglamente (EB) Nr. 3448/93, nustatančiame prekybos tvarką, taikomą tam tikroms iš perdirbtų žemės ūkio produktų pagamintoms prekėms (7), ir 2006 m. lapkričio 7 d. Tarybos reglamente (EB) Nr. 1667/2006 dėl gliukozės ir laktozės (8), su sąlyga, kad yra laikomasi susijusių Asociacijos susitarimo nuostatų nustatytų sąlygų.
   4 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Bendrijai.
   5 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Liuksemburge 2009 m. spalio 9 d.

            Tarybos vardu

            Pirmininkė

         Å. TORSTENSSON

      (1)  OL L 304, 2004 9 30, p. 39.

      (2)  OL L 184, 1999 7 17, p. 23.

      (3)  OL L 299, 2007 11 16, p. 1.

      (4)  OL L 17, 2000 1 21, p. 22.

      (5)  OL L 302, 1992 10 19, p. 1.

      (6)  OL L 282, 1975 11 1, p. 104.

      (7)  OL L 318, 1993 12 20, p. 18.

      (8)  OL L 312, 2006 11 11, p. 1.
    ---documentbreak---

               28.4.2010

               LT

               Europos Sąjungos oficialusis leidinys

               L 106/41

         Europos bendrijos ir Egipto Arabų Respublikos
   SUSITARIMAS
   pasikeičiant laiškais dėl abipusių liberalizavimo priemonių, taikytinų žemės ūkio produktams, perdirbtiems žemės ūkio produktams ir žuviai bei žuvininkystės produktams, 1 ir 2 protokolų, jų priedų pakeitimo ir Europos ir Viduržemio jūros regiono šalių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją, pakeitimų
   Gerbiamas (-a) pone (-ia),
   Man malonu pranešti Jums apie derybas, surengtas pagal 2005 m. lapkričio 28 d. Europos ir Viduržemio jūros regiono užsienio reikalų ministrų patvirtintą Europos ir Viduržemio jūros regiono žemės ūkio veiksmų planą (Rabato veiksmų planą), skirtą prekybos žemės ūkio produktais, perdirbtais žemės ūkio produktais ir žuvimi bei žuvininkystės produktais liberalizavimui paspartinti, ir vadovaujantis 2004 m. birželio 1 d. įsigaliojusio Europos ir Viduržemio jūros regiono valstybių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją (1) (Asociacijos susitarimas), kurio prekybos ir su prekyba susijusios nuostatos įsigaliojo 2004 m. sausio 1 d., kuriose numatyta, kad Bendrija ir Egipto Arabų Respublika palaipsniui liberalizuos prekybą žemės ūkio produktais, perdirbtais žemės ūkio produktais ir žuvimi bei žuvininkystės produktais, 13 ir 15 straipsniais.
   Per derybas abi Šalys susitarė dėl šių Asociacijos susitarimo pakeitimų:

               1.

               2 skyriaus antraštinė dalis pakeičiama taip:

               2.

               14 straipsnio 1 dalis iš dalies keičiama taip:
               „1.   Į Bendriją importuojant 1 protokole išvardytus ir Egipto kilmės žemės ūkio produktus, perdirbtus žemės ūkio produktus ir žuvį bei žuvininkystės produktus, taikoma tame protokole nustatyta tvarka.“

               3.

               14 straipsnio 2 dalis iš dalies keičiama taip:
               „2.   Į Egiptą importuojant 2 protokole išvardytus ir Bendrijos kilmės žemės ūkio produktus, perdirbtus žemės ūkio produktus ir žuvį bei žuvininkystės produktus, taikoma tame protokole nustatyta tvarka.“

               4.

               Panaikinama 14 straipsnio 3 dalis.

               5.

               15 straipsnis papildomas šia dalimi:
               „3.   Susitariančiosios Šalys susitinka praėjus dvejiems metams nuo Susitarimo pasikeičiant laiškais, pasirašyto 2009 m. spalio 28 d., įsigaliojimo dienos, kad apsvarstytų galimybę pagal šio susitarimo 13 straipsnį suteikti viena kitai kitas papildomas prekybos žemės ūkio produktais, perdirbtais žemės ūkio produktais ir žuvimi bei žuvininkystės produktais lengvatas. Tokie susitikimai vėliau reguliariai organizuojami kartą per dvejus metus.“

               6.

               1 ir 2 protokolai bei jų priedai pakeičiami protokolais ir priedais, kurie pateikiami šio Susitarimo pasikeičiant laiškais I ir II prieduose.

               7.

               3 protokolas išbraukiamas.

               8.

               Prie šio Asociacijos susitarimo pridedama Bendroji deklaracija dėl sanitarijos ir fitosanitarijos arba techninių prekybos kliūčių, esanti šio Susitarimo pasikeičiant laiškais III priede.

         Šis Susitarimas pasikeičiant laiškais įsigalioja pirmą antro mėnesio dieną po to, kai buvo deponuotas paskutinis patvirtinimo dokumentas.
   Būčiau dėkingas, jei patvirtintumėte, kad Jūsų Vyriausybė sutinka su tuo, kas išdėstyta pirmiau.
   Reiškiu Jums savo didžią pagarbą.

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

      I PRIEDAS

            1 PROTOKOLAS
            dėl tvarkos, taikomos Egipto Arabų Respublikos kilmės žemės ūkio produktų, perdirbtų žemės ūkio produktų ir žuvies bei žuvininkystės produktų importui į Europos bendriją

                        1.

                        Egipto kilmės produktų, išvardytų šio protokolo priede, importui į Europos bendriją taikomos toliau nustatytos sąlygos.

                        2.

                        Nuo Susitarimo pasikeičiant laiškais, pasirašyto Briuselyje, 2009 m spalis 28 d. (toliau – Susitarimas pasikeičiant laiškais), įsigaliojimo dienos, Egipto kilmės žemės ūkio produktų, perdirbtų žemės ūkio produktų ir žuvies bei žuvininkystės produktų importui į Europos bendriją taikomi muitai yra panaikinami, išskyrus, jei priedo 1 lentelėje numatyta kitaip.

                        3.

                        Priedo 2 lentelėje išvardytiems Egipto kilmės produktams muitai panaikinami arba sumažinami tokiems kiekiams, kurie nurodyti pagal b skiltyje nurodytas tarifines kvotas.
                        Didesniems nei kvotomis nustatytiems produktų kiekiams muitai sumažinami c skiltyje nurodyta procentine dalimi.
                        Pirmaisiais metais po Susitarimo pasikeičiant laiškais įsigaliojimo tarifinių kvotų kiekiai apskaičiuojami proporcingai baziniams kiekiams, atsižvelgiant į laikotarpio dalį iki to susitarimo įsigaliojimo dienos.

                        4.

                        b skiltyje nurodyta produktų, kurių klasifikaciniai KN kodai yra 0703 20 00 ir 0707 00 05, tarifinė kvota palyginti su ankstesnių metų tarifine kvota kasmet didinama 3 %; pirmą kartą kvota didinama praėjus vieneriems metams po Susitarimo pasikeičiant laiškais įsigaliojimo dienos.

                        5.

                        b skiltyje nurodyta produktų, kurių klasifikaciniai KN kodai yra 0810 10 00, 1006 20, 1006 30 ir 1006 40, tarifinė kvota penkerius metus kasmet didinama 3 % palyginti su ankstesnių metų tarifine kvota; pirmą kartą kvota didinama praėjus vieneriems metams po Susitarimo pasikeičiant laiškais įsigaliojimo dienos.

                        6.

                        b skiltyje nurodytų produktų, kurių klasifikaciniai KN kodai yra 1806 10 30, 1806 10 90, 1806 20 95, 2101 20 98 ir 2106 90 59, tarifinė kvota penkerius metus kasmet didinama 5 % palyginti su ankstesnių metų tarifine kvota; pirmą kartą kvota didinama praėjus vieneriems metams po Susitarimo pasikeičiant laiškais įsigaliojimo dienos.

                        7.

                        b skiltyje nurodyta produktų, kurių klasifikaciniai KN kodai yra 1704 90 99, 1901 90 99, 2101 12 98, 2106 90 98 ir 3302 10 29, tarifinė kvota penkerius metus kasmet didinama 10 % palyginti su ankstesnių metų tarifine kvota; pirmą kartą kvota didinama praėjus vieneriems metams po Susitarimo pasikeičiant laiškais įsigaliojimo dienos.

                        8.

                                    a)

                                    Nepaisant šio protokolo 2 punkte nurodytų sąlygų, produktams, kurių įvežimo kaina nustatoma pagal Tarybos reglamento (EB) Nr. 1234/2007 (2 4 9) 140a straipsnį ir kuriems Bendrajame muitų tarife numatyta taikyti ad valorem muitą ir specifinį muitą, panaikinamas tik ad valorem muitas.

                                    b)

                                    Kiekvienu laikotarpiu nuo gruodžio 1 d. iki gegužės 31 d. taikant 36 300 tonų tarifų kvotą, kuriai taikoma ad valorem muito mokesčių nuolaida, Europos bendrijos ir Egipto sutarta šviežių tikrųjų apelsinų, kurių klasifikacinis KN kodas yra 0805 10 20 (3 5 10) , įvežimo kaina, nuo kurios specifinio muito mokestis, numatytas Bendrijos nuolaidų Pasaulio prekybos organizacijai sąraše, sumažintas iki nulio, yra 264 EUR už toną.

                              Jeigu siuntos įvežimo kaina yra 2, 4, 6 arba 8 % mažesnė už sutartą įvežimo kainą, specifinis muitas yra atitinkamai lygus 2, 4, 6 arba 8 % šios sutartos įvežimo kainos. Jeigu siuntos įvežimo kaina yra mažesnė kaip 92 % sutartos įvežimo kainos, taikomas Pasaulio prekybos organizacijoje privalomas specifinis muitas.

            1PROTOKOLO PRIEDAS
            dėl tvarkos, taikomos Egipto Arabų Respublikos kilmės žemės ūkio produktų, perdirbtų žemės ūkio produktų ir žuvies bei žuvininkystės produktų importui į Europos bendriją
            Šiems į Europos bendriją importuojamiems Egipto kilmės produktams taikomos toliau nustatytos sąlygos.

               1   lentelė

            Muitai netaikomi produktams, kurie nėra įtraukti į toliau esančią lentelę. Kai kuriems toliau išvardytiems produktams taikoma preferencinė tvarka yra nurodyta 2 lentelėje.

                        KN kodas (2 4 9)

                        Aprašymas (3 5 10)

                        0702 00 00

                        Pomidorai, švieži arba atšaldyti

                        0703 20 00

                        Česnakai, švieži arba atšaldyti

                        0707 00 05

                        Agurkai, švieži arba atšaldyti

                        0709 90 70

                        Cukinijos, šviežios arba atšaldytos

                        0709 90 80

                        Artišokai, švieži arba atšaldyti

                        0806 10 10

                        Valgomosios vynuogės, šviežios

                        0810 10 00

                        Braškės ir žemuogės, šviežios

                        1006

                        Ryžiai

                        1604 13

                        Gaminiai arba konservai iš sardinių, sardinėlių ir šprotų, sveikų arba supjaustytų į gabalus, bet nemaltų

                        1604 14

                        Gaminiai arba konservai iš tunų, dryžuotųjų tunų ir Atlanto tunų (Sarda spp.), sveikų arba supjaustytų į gabalus, bet nemaltų

                        1701

                        Cukranendrių arba cukrinių runkelių cukrus ir chemiškai gryna sacharozė, kieto pavidalo

                        1702 išskyrus 1702 90 10

                        Kiti cukrūs, įskaitant chemiškai gryną laktozę, gliukozę ir fruktozę, kurių būvis kietas; cukrų sirupai, į kuriuos nepridėta aromatinių arba dažiųjų medžiagų; dirbtinis medus, sumaišytas arba nesumaišytas su natūraliu medumi; karamelė

                        1702 50 00

                        Chemiškai gryna fruktozė, kieto būvio

                        ex17049099

                        Kiti konditerijos gaminiai iš cukraus, neturintys kakavos, kurių sudėtyje esanti sacharozė sudaro 70 % ar daugiau svorio

                        ex18061030

                        Saldinti kakavos milteliai, kurių sudėtyje esanti sacharozė sudaro 70 % ar daugiau (bet mažiau nei 80 %) svorio

                        1806 10 90

                        Saldinti kakavos milteliai, kurių sudėtyje esanti sacharozė sudaro 80 % ar daugiau svorio

                        ex18062095

                        Šokoladas ir kiti gaminiai su kakava briketų, plytelių arba batonėlių pavidalo, kurių masė didesnė kaip 2 kg, taip pat skysti gaminiai, pasta, milteliai, granulės arba kito biraus pavidalo gaminiai, sudėti į talpyklas arba tiesiogiai supakuoti į pakuotes, sveriantys daugiau nei 2 kg ir kurių sudėtyje esantis kakavos sviestas sudaro ne daugiau kaip 18 % svorio, kurių sudėtyje esanti sacharozė sudaro 70 % ar daugiau svorio

                        ex19019099

                        Kiti maisto produktai iš miltų, kruopų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 % masės; kitur nenurodyti arba neįtraukti maisto produktai iš prekių, klasifikuojamų 0401–0404 pozicijose, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 5 % masės ir kurių sudėtyje esanti sacharozė ir (arba) izogliukozė sudaro 70 % ar daugiau svorio

                        ex21011298

                        Produktai, daugiausia sudaryti iš kavos, kurių sudėtyje esanti sacharozė ir (arba) izogliukozė sudaro 70 % ar daugiau svorio

                        ex21012098

                        Produktai, daugiausia sudaryti iš arbatos arba matės, kurių sudėtyje esanti sacharozė ir (arba) izogliukozė sudaro 70 % ar daugiau svorio

                        ex21069059

                        Kiti aromatizuoti arba dažyti cukraus sirupai, išskyrus izogliukozės, laktozės, gliukozės ir maltodekstrino sirupus, kurių sudėtyje esanti sacharozė ir (arba) izogliukozė sudaro 70 % ar daugiau svorio

                        ex21069098

                        Kiti kitur nenurodyti arba neįtraukti tos rūšies maisto produktai, skirti naudoti gėrimų gamybos pramonėje, kurių sudėtyje esanti sacharozė ir (arba) izogliukozė sudaro 70 % ar daugiau svorio

                        ex33021029

                        Kiti tos rūšies produktai, skirti naudoti gėrimų gamybos pramonėje, kurių sudėtyje yra visų gėrimui būdingų kvapiųjų medžiagų ir kurių faktinė alkoholio koncentracija, išreikšta tūrio procentais, neviršija 0,5 % tūrio, o jų sudėtyje esanti sacharozė ir (arba) izogliukozė sudaro 70 % ar daugiau svorio

               2   lentelė

            Toliau išvardytiems produktams taikoma preferencinė tvarka tarifinių kvotų forma ir didesnių nei tarifinėse kvotose nurodytų kiekių forma bei taikymo laikotarpiai, kaip išvardyta toliau:

                        KN kodas (6 11)

                        Aprašymas (7 12)

                        a

                        b

                        c

                        DPR muito sumažinimas
                        %

                        Tarifinė kvota (tonomis grynojo svorio)

                        Muito mokesčio sumažinimas viršijus tarifinę kvotą %

                        0702 00 00

                        Pomidorai, švieži arba atšaldyti, nuo lapkričio 1 d. iki birželio 30 d.

                        100 %

                        neribota

                        —

                        0703 20 00

                        Česnakai, švieži arba atšaldyti, nuo sausio 15 d. iki birželio 30 d.

                        100 %

                        4 000

                        50 %

                        0707 00 05

                        Agurkai, švieži arba atšaldyti, nuo lapkričio 15 d. iki gegužės 15 d.

                        100 %

                        3 000

                        —

                        0709 90 70

                        Cukinijos, šviežios arba atšaldytos, nuo spalio 1 d. iki balandžio 30 d.

                        100 %

                        neribota

                        —

                        0709 90 80

                        Artišokai, švieži arba atšaldyti, nuo lapkričio 1 d. iki kovo 31 d.

                        100 %

                        neribota

                        —

                        0806 10 10

                        Šviežios valgomosios vynuogės, nuo vasario 1 d. iki liepos 31 d.

                        100 %

                        neribota

                        —

                        0810 10 00

                        Šviežios braškės, nuo spalio 1 d. iki balandžio 30 d.

                        100 %

                        10 000

                        —

                        1006 20

                        Lukštenti (rudieji) ryžiai

                        100 %

                        20 000

                        —

                        1006 30

                        Iš dalies arba visiškai nulukštenti ryžiai, poliruoti arba nepoliruoti, glazūruoti arba neglazūruoti

                        100 %

                        70 000

                        —

                        1006 40 00

                        Skaldyti ryžiai

                        100 %

                        80 000

                        —

                        1702 50 00

                        Chemiškai gryna fruktozė, kieto būvio

                        100 %

                        1 000

                        100 % – ad valorem muitas ir 30 % – EA (8)

                        ex17049099

                        Kiti konditerijos gaminiai iš cukraus be kakavos, kurių sudėtyje esanti sacharozė sudaro 70 % ar daugiau svorio

                        100 %

                        1 000

                        —

                        ex18061030

                        Saldinti kakavos milteliai, kurių sudėtyje esanti(-s) sacharozė (cukrus) sudaro ne mažiau kaip 70 % (bet mažiau kaip 80 %) svorio

                        100 %

                        500

                        —

                        1806 10 90

                        Saldinti kakavos milteliai, kurių sudėtyje esanti(-s) sacharozė (cukrus) sudaro 80 % ar daugiau svorio

                        100 %

                        500

                        —

                        ex18062095

                        Šokoladas ir kiti gaminiai su kakava, briketų, plytelių arba batonėlių pavidalo, kurių masė didesnė kaip 2 kg, taip pat skysti gaminiai, pasta, milteliai, granulės arba kito biraus pavidalo gaminiai, sudėti į talpyklas arba tiesiogiai supakuoti į pakuotes, sveriantys daugiau kaip 2 kg, kurių mažiau nei 18 % svorio sudaro kakavos sviestas, kurio sudėtyje esanti sacharozė sudaro 70 % ar daugiau svorio

                        100 %

                        500

                        —

                        ex19019099

                        Kiti maisto produktai iš miltų, kruopų, rupinių, krakmolo arba salyklo ekstrakto, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 40 % masės, nenurodyti kitoje vietoje; kitur nenurodyti ar neįtraukti maisto produktai iš prekių, klasifikuojamų 0401–0404 pozicijose, kurių sudėtyje nėra kakavos arba kurių sudėtyje esanti kakava, iš kurios visiškai pašalinti riebalai, sudaro mažiau kaip 5 % masės, ir kurių sudėtyje esanti sacharozė ir (arba) izogliukozė sudaro 70 % ar daugiau svorio

                        100 %

                        1 000

                        —

                        ex21011298

                        Produktai, kurių pagrindas kava ir kurių sudėtyje esanti sacharozė ir (arba) izogliukozė sudaro 70 % ar daugiau svorio

                        100 %

                        1 000

                        —

                        ex21012098

                        Produktai, kurių pagrindas arbata arba matė ir kurių sudėtyje esanti sacharozė ir (arba) izogliukozė sudaro 70 % ar daugiau svorio

                        100 %

                        500

                        —

                        ex21069059

                        Kiti aromatizuoti arba dažyti cukraus sirupai, išskyrus izogliukozės, laktozės, gliukozės ir maltodekstrino sirupus, kurių sudėtyje esanti sacharozė ir (arba) izogliukozė sudaro 70 % ar daugiau svorio

                        100 %

                        500

                        —

                        ex21069098

                        Kiti kitur nenurodyti arba neįtraukti tos rūšies maisto produktai, naudojami gėrimo pramonėje, kurių sudėtyje esanti sacharozė ir (arba) izogliukozė sudaro 70 % ar daugiau svorio

                        100 %

                        1 000

                        —

                        ex33021029

                        Kiti tos rūšies produktai, skirti naudoti gėrimų gamybos pramonėje, kurių sudėtyje yra visų gėrimui būdingų kvapiųjų medžiagų ir kurių faktinė alkoholio koncentracija, išreikšta tūrio procentais, neviršija 0,5 % tūrio, o jų sudėtyje esanti sacharozė ir (arba) izogliukozė sudaro 70 % ar daugiau svorio

                        100 %

                        1 000

                        —

      II PRIEDAS

            2 PROTOKOLAS
            dėl tvarkos, taikomos Europos bendrijos kilmės žemės ūkio produktų, perdirbtų žemės ūkio produktų ir žuvies bei žuvininkystės produktų importui į Egipto Arabų Respubliką

                        1.

                        Europos bendrijos kilmės produktų, išvardytų šio protokolo priede, importui į Egipto Arabų Respubliką taikomos toliau nustatytos sąlygos.

                        2.

                        Nuo Susitarimo pasikeičiant laiškais, pasirašyto Briuselyje 2009 m. spalio 28 d. (toliau – Susitarimas pasikeičiant laiškais), įsigaliojimo dienos, Europos bendrijos kilmės žemės ūkio produktų, perdirbtų žemės ūkio produktų ir žuvies bei žuvininkystės produktų importui į Egipto Arabų Respubliką taikomi muitai yra panaikinami, išskyrus tiems produktams, kurie išvardyti priedo 1 lentelėje.

                        3.

                        Priedo 2 lentelėje išvardytiems Europos bendrijos kilmės produktams muitai panaikinami arba sumažinami tokiems kiekiams, kokie leidžiami pagal b skiltyje nurodytas tarifines kvotas.
                        Pirmaisiais metais po to, kai įsigalioja Susitarimas pasikeičiant laiškais, tarifinių kvotų kiekiai apskaičiuojami proporcingai baziniams kiekiams, atsižvelgiant į laikotarpio dalį iki to susitarimo įsigaliojimo dienos.

            2 PROTOKOLO PRIEDAS

               dėl tvarkos, taikomos Europos bendrijos kilmės žemės ūkio produktų, perdirbtų žemės ūkio produktų ir žuvies bei žuvininkystės produktų importui į Egipto Arabų Respubliką

            Šiems į Egipto Arabų Respubliką importuojamiems Europos bendrijos kilmės produktams taikomos toliau nustatytos sąlygos.

               1   lentelė

            Muitai netaikomi produktams, kurie nėra įtraukti į toliau esančią lentelę. Preferencinė kai kuriems toliau išvardytiems produktams taikoma tvarka yra nurodyta 2 lentelėje.

                        Suderintos sistemos (HS) arba Egipto kodas (2 4 9)

                        Aprašymas (3 5 10)

                        0203

                        Kiauliena, šviežia, atšaldyta arba sušaldyta

                        ex 0206

                        Galvijienos, kiaulienos, avienos, ožkienos, arklienos, asilų, mulų arba arklėnų valgomieji mėsos subproduktai, švieži, atšaldyti arba sušaldyti:

                        0206 30

                                    –

                                    kiaulienos, švieži arba atšaldyti

                        0206 41

                                    –

                                    kiaulienos, sušaldyti, kepenys

                        0206 49

                                    – –

                                    Kiti

                        ex 0207

                        Naminių paukščių, nurodytų 0105 pozicijoje, mėsa ir valgomieji mėsos subproduktai, švieži, atšaldyti arba sušaldyti:

                                    –

                                    iš Gallus domesticus rūšies vištų (naminių vištų):

                        0207 11

                                    – –

                                    Skerdenos, nesukapotos į gabalus, šviežios arba atšaldytos

                        0207 12

                                    – –

                                    Skerdenos, nesukapotos į gabalus, sušaldytos

                        0209

                        Kiauliniai riebalai be liesos mėsos ir naminių paukščių taukai, nelydyti ar kitu būdu neekstrahuoti, švieži, atšaldyti, sušaldyti, sūdyti, užpilti sūrymu, džiovinti arba rūkyti

                        ex 0210

                        Mėsa ir valgomieji mėsos subproduktai, sūdyti, užpilti sūrymu, džiovinti arba rūkyti; valgomieji mėsos arba mėsos subproduktų miltai ir rupiniai:

                                    –

                                    Kiauliena:

                        0210 11

                                    – –

                                    Kumpiai, mentės ir jų dalys, su kaulais

                        0210 12

                                    – –

                                    Papilvė su raumenų sluoksneliais ir jos gabalai

                        0210 19

                                    – –

                                    Kiti

                        ex 0406 10

                        Švieži (nenokinami arba nekonservuojami) sūriai, įskaitant išrūgų sūrius, ir varškė (lengvesni nei 20 kg)

                        1501

                        Kiauliniai riebalai (įskaitant kiaulinius taukus) ir naminių paukščių taukai, išskyrus klasifikuojamus 0209 arba 1503 pozicijose

                        ex 1602

                        Kiti mėsos, mėsos subproduktų arba kraujo gaminiai arba konservai:

                        1602 10

                                    –

                                    homogenizuoti produktai

                        1602 20

                                    –

                                    iš bet kurių gyvūnų kepenų

                                    –

                                    iš kiaulienos:

                        1602 41

                                    –

                                    Kumpiai ir jų dalys

                        1602 42

                                    –

                                    Mentės ir jų dalys

                        1602 49

                                    –

                                    Kiti, įskaitant mišinius

                                    –

                                    Kiti, įskaitant produktus iš bet kurių gyvūnų kraujo:

                        1602 90 10

                                    –

                                    iš kiaulienos:

                        1704

                        Cukraus saldumynai be kakavos (įskaitant baltąjį šokoladą)

                        1806

                        Šokoladas ir kiti maisto produktai, kurių sudėtyje yra kakavos

                        1902

                        Tešlos gaminiai, virti arba nevirti, įdaryti (mėsa arba kitais produktais) arba neįdaryti, taip pat paruošti kitu būdu, pavyzdžiui, spagečiai, makaronai, vermišeliai, lazanja, gnocchi, ravioliai (koldūnai), cannelloni; kuskusas, paruoštas arba neparuoštas

                        1905

                        Duona, pyragai, bandelės, pyragaičiai, sausainiai ir kiti kepiniai, su kakava arba be kakavos; ostijos ir kalėdaičiai, tuščios kapsulės, naudojamos farmacijoje, plokštieji vafliai, ryžinis popierius ir panašūs produktai.

                        2004

                        Kitos daržovės, paruoštos arba konservuotos be acto arba acto rūgšties, sušaldytos, išskyrus produktus, klasifikuojamus 2006 pozicijoje

                        ex 2106

                        Maisto produktai, nenurodyti kitur:

                        2106 90 20

                                    – –

                                    Sudėtiniai alkoholiniai preparatai, vartojami gėrimų gamyboje, išskyrus preparatus, daugiausiai sudarytus iš kvapiųjų medžiagų

                        2203

                        Salyklinis alus

                        2204

                        Šviežių vynuogių vynas, įskaitant spirituotus vynus; vynuogių misa, išskyrus klasifikuojamą 2009 pozicijoje

                        2205

                        Vermutai ir kiti vynai iš šviežių vynuogių, aromatinti augalais arba aromatinėmis medžiagomis

                        2206

                        Kiti fermentuoti gėrimai (pavyzdžiui, sidras, kriaušių sidras, midus); fermentuotų gėrimų mišiniai, taip pat fermentuotų gėrimų ir nealkoholinių gėrimų mišiniai, kitur nenurodyti arba neįtraukti

                        2207

                        Nedenatūruotas etilo alkoholis, kurio alkoholio koncentracija, išreikšta tūrio procentais, ne mažesnė kaip 80 % tūrio; denatūruotas etilo alkoholis ir kiti denatūruoti bet kurio stiprumo spiritai

                        2208

                        Nedenatūruotas etilo alkoholis, kurio alkoholio koncentracija, išreikšta tūrio procentais, mažesnė kaip 80 % tūrio; spiritai, likeriai ir kiti spiritiniai gėrimai

                        2401

                        Neperdirbtas tabakas; tabako liekanos

                        2402

                        Cigarai, įskaitant cigarus su apipjaustytais galais, cigarilės ir cigaretės su tabaku arba tabako pakaitalais

                        2403

                        Kitas perdirbtas tabakas ir perdirbti tabako pakaitalai; „homogenizuotas“ arba „regeneruotas“ tabakas; tabako ekstraktai ir esencijos

                        ex 3302

                        Kvapiųjų medžiagų mišiniai ir mišiniai (įskaitant alkoholinius tirpalus), kurių pagrindiniai komponentai yra viena arba kelios tokios medžiagos, naudojami pramonėje kaip žaliavos; kiti preparatai, kurių pagrindiniai komponentai yra kvapiosios medžiagos, skirti naudoti gėrimų gamyboje:
                        skirti naudoti maisto arba gėrimų gamybos pramonėje:

                        3302 10 10

                        Sudėtiniai alkoholiniai preparatai, naudojami gėrimų gamyboje

               2   lentelė

            Šiems produktams taikoma preferencinė tvarka – tai tarifinės kvotos ir sumažinti muitai, kaip išvardyta toliau:

                        Suderintos sistemos (HS) arba Egipto kodas (6 11)

                        Aprašymas (7 12)

                        a

                        b

                        MFN muito sumažinimas
                        %

                        Tarifinė kvota (tonomis grynojo svorio)

                        ex 0207

                        Naminių paukščių, nurodytų 0105 pozicijoje, mėsa ir valgomieji mėsos subproduktai, švieži, atšaldyti arba sušaldyti:

                        35 %

                        5 000

                                    –

                                    iš Gallus domesticus rūšies vištų (naminių vištų):

                        0207 11

                                    – –

                                    Skerdenos, nesukapotos į gabalus, šviežios arba atšaldytos

                        0207 12

                                    – –

                                    Skerdenos, nesukapotos į gabalus, sušaldytos

                        ex 0406 10

                        Švieži (nenokinami arba nekonservuojami) sūriai, įskaitant išrūgų sūrius, ir varškė (lengvesni nei 20 kg)

                        50 %

                        1 000

                        1704

                        Cukraus saldumynai be kakavos (įskaitant baltąjį šokoladą)

                        50 %

                        neribota

                        1806

                        Šokoladas ir kiti maisto produktai, kurių sudėtyje yra kakavos

                        50 %

                        neribota

                        1902

                        Tešlos gaminiai, virti arba nevirti, įdaryti (mėsa arba kitais produktais) arba neįdaryti, taip pat paruošti arba neparuošti kitu būdu, pavyzdžiui, spagečiai, makaronai, vermišeliai, lazanja, gnočiai, ravioliai (koldūnai), cannelloni; kuskusas, paruoštas arba neparuoštas

                        50 %

                        neribota

                        1905

                        Duona, pyragai, bandelės, pyragaičiai, sausainiai ir kiti kepiniai, su kakava arba be kakavos; ostijos ir kalėdaičiai, tuščios kapsulės, naudojamos farmacijoje, plokštieji vafliai, ryžinis popierius ir panašūs produktai.

                        50 %

                        neribota

                        2004

                        Kitos daržovės, paruoštos arba konservuotos be acto arba acto rūgšties, sušaldytos, išskyrus produktus, klasifikuojamus 2006 pozicijoje

                        50 %

                        neribota

                        ex 3302

                        Kvapiųjų medžiagų mišiniai ir mišiniai (įskaitant alkoholinius tirpalus), kurių pagrindiniai komponentai yra viena arba kelios tokios medžiagos, naudojami pramonėje kaip žaliavos; kiti preparatai, kurių pagrindiniai komponentai yra kvapiosios medžiagos, skirti naudoti gėrimų gamyboje:

                        35 %

                        neribota

                        3302 10 10

                        skirti naudoti maisto arba gėrimų gamybos pramonėje:

                                    – – –

                                    sudėtiniai alkoholiniai preparatai, naudojami gėrimų gamyboje

      III PRIEDAS

            BENDROJI DEKLARACIJA DĖL SANITARIJOS IR FITOSANITARIJOS ARBA TECHNINIŲ PREKYBOS KLIŪČIŲ
            Pasinaudodamos galiojančiais administraciniais susitarimais, Šalys sprendžia įvairias problemas, stabdančias šio susitarimo įgyvendinimą, visų pirma naikina sanitarijos ir fitosanitarijos arba technines prekybos kliūtis. Apie rezultatus pranešama Žemės ūkio ir žuvininkystės pakomitečiui, taip pat Pramonės, prekybos, paslaugų ir investicijų pakomitečiui ir Asociacijos komitetui. Šalys įsipareigoja tokius atvejus draugiškai spręsti kuo greičiau, laikantis atitinkamų jų taikytinų teisės aktų.

   Gerbiamas (-a) pone (-ia),
   Turiu garbę pranešti, kad gavau Jūsų šios dienos laišką, kuriame rašoma:
   „Gerbiamas (-a) pone (-ia),
   Man malonu pranešti Jums apie derybas, surengtas pagal 2005 m. lapkričio 28 d. Europos ir Viduržemio jūros regiono užsienio reikalų ministrų patvirtintą Europos ir Viduržemio jūros regiono žemės ūkio veiksmų planą (Rabato veiksmų planą), skirtą prekybos žemės ūkio produktais, perdirbtais žemės ūkio produktais ir žuvimi bei žuvininkystės produktais liberalizavimui paspartinti, ir vadovaujantis 2004 m. birželio 1 d. įsigaliojusio Europos ir Viduržemio jūros regiono valstybių susitarimo, steigiančio Europos Bendrijų bei jų valstybių narių ir Egipto Arabų Respublikos asociaciją (13) (Asociacijos susitarimas), kurio prekybos ir su prekyba susijusios nuostatos įsigaliojo 2004 m. sausio 1 d., kuriose numatyta, kad Bendrija ir Egipto Arabų Respublika palaipsniui liberalizuos prekybą žemės ūkio produktais, perdirbtais žemės ūkio produktais ir žuvimi bei žuvininkystės produktais, 13 ir 15 straipsniais.
   Per derybas abi Šalys susitarė dėl šių Asociacijos susitarimo pakeitimų:

               1.

               2 skyriaus antraštinė dalis pakeičiama taip:

               2.

               14 straipsnio 1 dalis iš dalies keičiama taip:
               „1.   Į Bendriją importuojant 1 protokole išvardytus ir Egipto kilmės žemės ūkio produktus, perdirbtus žemės ūkio produktus ir žuvį bei žuvininkystės produktus, taikoma tame protokole nustatyta tvarka.“

               3.

               14 straipsnio 2 dalis iš dalies keičiama taip:
               „2.   Į Egiptą importuojant 2 protokole išvardytus ir Bendrijos kilmės žemės ūkio produktus, perdirbtus žemės ūkio produktus ir žuvį bei žuvininkystės produktus, taikoma tame protokole nustatyta tvarka.“

               4.

               Panaikinama 14 straipsnio 3 dalis.

               5.

               15 straipsnis papildomas šia dalimi:
               „3.   Susitariančiosios Šalys susitinka praėjus dvejiems metams nuo Susitarimo pasikeičiant laiškais, pasirašyto 2009 m. spalio 28 d., įsigaliojimo dienos, kad apsvarstytų galimybę pagal šio susitarimo 13 straipsnį suteikti viena kitai kitas papildomas prekybos žemės ūkio produktais, perdirbtais žemės ūkio produktais ir žuvimi bei žuvininkystės produktais lengvatas. Tokie susitikimai vėliau reguliariai organizuojami kartą per dvejus metus.“

               6.

               1 ir 2 protokolai bei jų priedai pakeičiami protokolais ir priedais, kurie pateikiami šio Susitarimo pasikeičiant laiškais I ir II prieduose.

               7.

               3 protokolas išbraukiamas.

               8.

               Prie šio Asociacijos susitarimo pridedama Bendroji deklaracija dėl sanitarijos ir fitosanitarijos arba techninių prekybos kliūčių, esanti šio Susitarimo pasikeičiant laiškais III priede.

         Šis Susitarimas pasikeičiant laiškais įsigalioja pirmą antro mėnesio dieną po to, kai buvo deponuotas paskutinis patvirtinimo dokumentas.“
   Egipto Arabų Respublikai malonu patvirtinti, kad yra pritariama šio laiško turiniui.
   Reiškiu Jums savo didžią pagarbą.

      Съставено в Брюксел на
      Hecho en Bruselas, el
      V Bruselu dne
      Udfærdiget i Bruxelles, den
      Geschehen zu Brüssel am
      Brüssel,
      Έγινε στις Βρυξέλλες, στις
      Done at Brussels,
      Fait à Bruxelles, le
      Fatto a Bruxelles, addì
      Briselē,
      Priimta Briuselyje
      Kelt Brüsszelben,
      Magħmula fi Brussell,
      Gedaan te Brussel,
      Sporządzono w Brukseli dnia
      Feito em Bruxelas,
      Încheiat la Bruxelles,
      V Bruseli
      V Bruslju,
      Tehty Brysselissä
      Utfärdat i Bryssel den

         За Арабска република Египет
         Por la República Arabe de Egipto
         Za Egyptskou arabskou republiku
         For Den Arabiske Republik Egypten
         Für die Arabische Republik Ägypten
         Egiptuse Araabia Vabariigi nimel
         Για την Αραβική Δημοκρατία της Αιγύπτου
         For the Arab Republic of Egypt
         Pour la République arabe d'Égypte
         Per la Repubblica araba d'Egitto
         Eğiptes Arābu Republikas vārdā
         Egipto Arabų Respublikos vardu
         Az Egyiptomi Arab Köztársaság részéről
         Għar-Repubblika Għarbija tal-Eġittu
         Voor de Arabische Republiek Egypte
         W imieniu Arabskiej Republiki Egiptu
         Pela República Árabe do Egipto
         Pentru Republica Arabă Egipt
         Za Egyptskú arabskú republiku
         Za Arabsko republiko Egipt
         Egyptin arabitasavallan puolesta
         På Arabrepubliken Egyptens vägnar

      (1)  OL L 304, 2004 9 30, p. 39.

      (2)  OL L 299, 2007 11 16, p. 1.

      (3)  KN kodas atitinka Reglamente (EB) Nr. 1214/2007 (OL L 286, 2007 10 31, p. 1) nurodytą KN kodą.

      (4)  KN kodai atitinka Reglamente (EB) Nr. 1214/2007 (OL L 286, 2007 10 31, p. 1) nurodytus KN kodus.

      (5)  Nepažeidžiant Kombinuotosios nomenklatūros aiškinimo taisyklių, ši produktų aprašymo formuluotė yra tik nurodomojo pobūdžio, o šiame priede pateikiama preferencinė sistema nustatoma pagal KN kodus. Kai nurodomi „ex“ KN kodai, preferencinė sistema turi būti nustatoma kartu taikant KN kodą ir atitinkamą aprašymą.

      (6)  KN kodai atitinka Reglamente (EB) Nr. 1214/2007 (OL L 286, 2007 10 31, p. 1.) nurodytus KN kodus.

      (7)  Nepažeidžiant Kombinuotosios nomenklatūros aiškinimo taisyklių, ši produktų aprašymo formuluotė yra tik nurodomojo pobūdžio, o šiame priede pateikiama preferencinė sistema nustatoma pagal KN kodus. Kai nurodomi „ex“ KN kodai, preferencinė sistema turi būti nustatoma kartu taikant KN kodą ir atitinkamą aprašymą.

      (8)  EA: Žemės ūkio komponentas, kaip nurodyta Reglamente (EEB) Nr. 3448/93 su pakeitimais.

      (9)  Egipto kodai atitinka 2007 m. vasario 5 d. paskelbtame Egipto muitų tarife nurodytus kodus.

      (10)  Nedarant poveikio Suderintos sistemos (HS) ar Egipto tarifų nomenklatūros aiškinimo taisyklėms, laikoma, kad produktų aprašymo formuluotė yra tik nurodomojo pobūdžio.

      (11)  Egipto kodai atitinka 2007 m. vasario 5 d. paskelbtame Egipto muitų tarife nurodytus kodus.

      (12)  Nedarant poveikio Suderintos sistemos (HS) ar Egipto tarifų nomenklatūros aiškinimo taisyklėms, laikoma, kad produktų aprašymo formuluotė yra tik nurodomojo pobūdžio.

      (13)  OL L 304, 2004 9 30, p. 39.


title: 2006/820/EB: 2006 m. balandžio 27 d. Europos Parlamento sprendimas dėl 2004 finansinių metų Europos profesinio mokymo plėtros centro biudžeto įvykdymo patvirtinimo

text:
6.12.2006

               LT

               Europos Sąjungos oficialusis leidinys

               L 340/63

      EUROPOS PARLAMENTO SPRENDIMAS

   2006 m. balandžio 27 d.
   dėl 2004 finansinių metų Europos profesinio mokymo plėtros centro biudžeto įvykdymo patvirtinimo
   (2006/820/EB)
   EUROPOS PARLAMENTAS,

               —

               atsižvelgdamas į Europos profesinio mokymo plėtros centro 2004 finansinių metų galutines metines finansines ataskaitas (1),

               —

               atsižvelgdamas į Audito Rūmų pranešimą dėl Europos profesinio mokymo plėtros centro 2004 finansinių metų metinių finansinių ataskaitų su centro atsakymais (2),

               —

               atsižvelgdamas į 2006 m. kovo 14 d. Tarybos rekomendaciją (5972/2006 – C6-0093/2006),

               —

               atsižvelgdamas į EB sutartį, ir ypač į jos 276 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3), ir ypač į jo 185 straipsnį,

               —

               atsižvelgdamas į 1975 m. vasario 10 d. Tarybos reglamentą (EEB) Nr. 337/75 dėl Europos profesinio mokymo plėtros centro įsteigimo (4), ir ypač į jo 12a straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl Finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ir ypač į jo 94 straipsnį,

               —

               atsižvelgdamas į Darbo tvarkos taisyklių 71 straipsnį bei V priedą,

               —

               atsižvelgdamas į Biudžeto kontrolės komiteto pranešimą(A6-0094/2006),

               1.

               suteikia Europos profesinio mokymo plėtros centro direktoriui patvirtinimą dėl 2004 finansinių metų fondo biudžeto įvykdymo;

               2.

               pateikia savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama sprendimo dalis, Europos profesinio mokymo plėtros centro direktoriui, Tarybai, Komisijai ir Audito Rūmams bei paskelbti juos Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL C 269, 2005 10 28, p. 29.

      (2)  OL C 332, 2005 12 28, p. 60.

      (3)  OL L 248, 2002 9 16, p. 1.

      (4)  OL L 39, 1975 2 13, p. 1. Reglamentas su paskutiniais pakeitimais, padarytais Reglamentu (EB) Nr. 2051/2004 (OL L 355, 2004 12 1, p. 1).

      (5)  OL L 357, 2002 12 31, p. 72. Reglamentas su pakeitimais, padarytais Reglamentu (EB, Euratomas) Nr. 1261/2005 (OL L 201, 2005 8 2, p. 3).


title: 2010 m. gegužės 5 d. Europos Parlamento sprendimas dėl 2008 finansinių metų Europos Sąjungos bendrojo biudžeto įvykdymo patvirtinimo, VIII skirsnis – Europos ombudsmenas

text:
25.9.2010

               LT

               Europos Sąjungos oficialusis leidinys

               L 252/101

         EUROPOS PARLAMENTO SPRENDIMAS
   2010 m. gegužės 5 d.
   dėl 2008 finansinių metų Europos Sąjungos bendrojo biudžeto įvykdymo patvirtinimo, VIII skirsnis – Europos ombudsmenas
   (2010/504/ES)
   EUROPOS PARLAMENTAS,
   atsižvelgdamas į 2008 finansinių metų Europos Sąjungos bendrąjį biudžetą (1),
   atsižvelgdamas į 2008 finansinių metų Europos Bendrijų galutines metines ataskaitas (I tomas) (C7–0179/2009) (2),
   atsižvelgdamas į Europos ombudsmeno metinę 2008 m. atlikto vidaus audito ataskaitą biudžeto įvykdymą tvirtinančiai institucijai,
   atsižvelgdamas į Audito Rūmų 2008 finansinių metų metinę biudžeto vykdymo ataskaitą kartu su institucijos atsakymais (3),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį, 274, 275 ir 276 straipsnius ir Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7–0070/2010),

               1.

               suteikia patvirtinimą Europos ombudsmenui, kad 2008 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams, Europos ombudsmenui ir Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL L 71, 2008 3 14.

      (2)  OL C 273, 2009 11 13, p. 1.

      (3)  OL C 269, 2009 11 10, p. 1.

      (4)  OL C 273, 2009 11 13, p. 122.

      (5)  OL L 248, 2002 9 16, p. 1.
    ---documentbreak---

               25.9.2010

               LT

               Europos Sąjungos oficialusis leidinys

               L 252/102

         EUROPOS PARLAMENTO REZOLIUCIJA
   2010 m. gegužės 5 d.
   su pastabomis, sudarančiomis neatskiriamą sprendimo dėl 2008 finansinių metų Europos Sąjungos bendrojo biudžeto įvykdymo patvirtinimo dalį, VIII skirsnis – Europos ombudsmenas
   EUROPOS PARLAMENTAS,
   atsižvelgdamas į 2008 finansinių metų Europos Sąjungos bendrąjį biudžetą (1),
   atsižvelgdamas į 2008 finansinių metų Europos Bendrijų galutines metines ataskaitas (I tomas) (C7–0179/2009) (2),
   atsižvelgdamas į Europos ombudsmeno metinę 2008 m. atlikto vidaus audito ataskaitą biudžeto įvykdymą tvirtinančiai institucijai,
   atsižvelgdamas į Audito Rūmų 2008 finansinių metų metinę biudžeto vykdymo ataskaitą kartu su institucijų atsakymais (3),
   atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),
   atsižvelgdamas į EB sutarties 272 straipsnio 10 dalį, 274, 275 ir 276 straipsnius ir Sutarties dėl Europos Sąjungos veikimo 314 straipsnio 10 dalį, 317, 318 ir 319 straipsnius,
   atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,
   atsižvelgdamas į Darbo tvarkos taisyklių 77 straipsnį ir VI priedą,
   atsižvelgdamas į Biudžeto kontrolės komiteto pranešimą (A7–0070/2010),

               1.

               pažymi, kad 2008 m. Europos ombudsmenui (Ombudsmenui) buvo iš viso skirta 9 mln. eurų įsipareigojimų asignavimų (2007 m. – 8,2 mln. eurų), iš kurių 91,51 % buvo panaudoti, o tai yra mažiau nei kitų institucijų vidurkis (95,67 %);

               2.

               pažymi, kad Audito Rūmų metinėje ataskaitoje nurodyta, jog atlikus Ombudsmeno institucijos auditą reikšmingų pastabų teikti nereikėjo;

               3.

               pažymi, kad 2003–2008 m. laikotarpiu nuolat didėjo įsipareigojimų asignavimai (jų suma padidėjo dvigubai nuo 4,4 iki 9 mln. eurų), etatų skaičius išaugo nuo 31 iki 57 etatų (2009 m. sukurti dar 6 etatai), skundų padaugėjo nuo 2 436 iki 3 346 ir pradėtų naujų tyrimų skaičius – nuo 253 iki 293; pabrėžia, kad nors per paskutinius trejus finansinius metus etatų skaičius nedidėjo, tačiau 2009 m. buvo numatyta šį skaičių padidinti iki 63; taip pat pabrėžia, kad po 2008 m. atliktos vidinės restruktūrizacijos, 24 etatai iš 57 skirti skundams tirti ir tyrimams vykdyti (Teisės departamentas) ir 31 etatas skirtas skundų registravimo ir paskirstymo funkcijoms vykdyti bei imtis tolesnių veiksmų, susijusių su skundais, taip pat kitam darbui, tiesiogiai nesusijusiam su pagrindine veikla, vykdyti (Administravimo ir finansų departamentas);

               4.

               primena, jog Ombudsmeno ir Parlamento neribotos trukmės bendradarbiavimo pagrindų susitarime, kuris įsigaliojo 2006 m. balandžio 1 d., nurodyta, kad Parlamentas teikia tam tikras administracines paslaugas, įskaitant paslaugas, susijusias su pastatais, informacinėmis technologijomis, ryšiais, teisinėmis konsultacijomis, taip pat medicinos, mokymų, vertimo raštu ir žodžiu paslaugas;

               5.

               atkreipia dėmesį į vidaus audito tarnybos nurodytas prioritetines sritis, ypač viešųjų pirkimų proceso auditą, įskaitant tolesnes priemones, susijusias su neįgyvendintais veiksmais, dotacijų audito procesą ir 2007 m. audito veiksmų užbaigimą bei ataskaitų apie juos pateikimą; džiaugiasi padarytomis išvadomis, ypač pastabomis, kad ženkliai pagerėjo viešųjų pirkimų procesas ir kad buvo pakoreguoti du likę nebaigti 2005 m. audito veiksmai, taip pat džiaugiasi dėl pastabos, kad dotacijų skyrimo procesas atitinka reglamentavimo sistemos reikalavimus, skaidrumo ir patikimo finansų valdymo principus;

               6.

               vis dėlto pabrėžia, kad atlikus vidaus auditą nustatyta keletas sričių, kur būtina imtis veiksmų padėčiai pagerinti, t. y. viešųjų pirkimų procedūrų dokumentuose turėtų būti pateikiama išsamesnė informacija, pateikimo terminus gali būti leidžiama keisti tik išimtiniais atvejais, būtina geriau planuoti viešųjų pirkimų procedūrų laiką ir nenuoseklios sutarčių nuostatos turi būti pataisomos prieš pasirašant sutartis; tikisi, kad Ombudsmenas imsis tolesnių veiksmų šiais klausimais ir savo veiklos ataskaitoje pateiks informaciją apie juos Parlamentui;

               7.

               palankiai vertina Ombudsmeno sprendimą skelbti metinę Ombudsmeno interesų deklaraciją ir tai, kad ši deklaracija bus skelbiama Ombudsmeno tinklavietėje;

               8.

               pakartoja savo prašymą, kad Ombudsmenas į savo veiklos ataskaitą įtrauktų skyrių, kuriame būtų išsamiai išdėstyti tolesni veiksmai, kurių atitinkamais metais imtasi remiantis ankstesniais Parlamento sprendimais dėl biudžeto įvykdymo patvirtinimo.

      (1)  OL L 71, 2008 3 14.

      (2)  OL C 273, 2009 11 13, p. 1.

      (3)  OL C 269, 2009 11 10, p. 1.

      (4)  OL C 273, 2009 11 13, p. 122.

      (5)  OL L 248, 2002 9 16, p. 1.


title: 2016 m. liepos 12 d. Tarybos sprendimas (BUSP) 2016/1791 dėl Europos Sąjungos ir Centrinės Afrikos Respublikos susitarimo pasikeičiant laiškais dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) statuso pasirašymo ir sudarymo Sąjungos vardu

text:
11.10.2016

               LT

               Europos Sąjungos oficialusis leidinys

               L 274/31

         TARYBOS SPRENDIMAS (BUSP) 2016/1791
   2016 m. liepos 12 d.
   dėl Europos Sąjungos ir Centrinės Afrikos Respublikos susitarimo pasikeičiant laiškais dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) statuso pasirašymo ir sudarymo Sąjungos vardu
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 37 straipsnį, kartu su Sutarties dėl Europos Sąjungos veikimo 218 straipsnio 5 ir 6 dalimis,
   atsižvelgdama į Europos Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2016 m. balandžio 19 d. Taryba priėmė Sprendimą (BUSP) 2016/610 (1) dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA), kuriame nustatyta, kad Sąjungos vadovaujamų padalinių ir personalo statusas, įskaitant privilegijas, imunitetus ir papildomas garantijas, būtinas jų misijos vykdymui ir sklandžiam jos veikimui, nustatomas susitarime, sudarytame pagal Europos Sąjungos sutarties (toliau – ES sutartis) 37 straipsnį ir laikantis Sutarties dėl Europos Sąjungos veikimo (toliau – SESV) 218 straipsnyje nustatytos tvarkos;

               (2)

               taip pat 2016 m. balandžio 19 d. Tarybai priėmus sprendimą, kuriuo suteikiami įgaliojimai pradėti derybas tuo tikslu, Sąjungos vyriausioji įgaliotinė užsienio reikalams ir saugumo politikai pagal ES sutarties 37 straipsnį vedė derybas dėl Sąjungos ir Centrinės Afrikos Respublikos susitarimo pasikeičiant laiškais dėl EUTM RCA statuso Centrinės Afrikos Respublikoje;

               (3)

               pagal prie ES sutarties ir SESV pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant Sąjungos gynybinio pobūdžio sprendimus bei veiksmus. Todėl Danija nedalyvauja įgyvendinant šį sprendimą ir neprisideda finansuojant šią misiją;

               (4)

               susitarimas turėtų būti patvirtintas pasikeičiant laiškais,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Centrinės Afrikos Respublikos susitarimas pasikeičiant laiškais dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) statuso.
   Susitarimo pasikeičiant laiškais tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti susitarimą pasikeičiant laiškais, kad jis taptų privalomas Sąjungai.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽMIR

      (1)  2016 m. balandžio 19 d. Tarybos sprendimas (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (OL L 104, 2016 4 20, p. 21).


title: 2010/73/: 2010 m. sausio 25 d. Tarybos sprendimas dėl Sprendimo 2009/472/EB panaikinimo ir dėl su konsultacijomis su Mauritanijos Islamo Respublika pagal AKR-EB partnerystės susitarimo 96 straipsnį susijusios tolesnės veiklos

text:
10.2.2010

               LT

               Europos Sąjungos oficialusis leidinys

               L 37/50

         TARYBOS SPRENDIMAS
   2010 m. sausio 25 d.
   dėl Sprendimo 2009/472/EB panaikinimo ir dėl su konsultacijomis su Mauritanijos Islamo Respublika pagal AKR-EB partnerystės susitarimo 96 straipsnį susijusios tolesnės veiklos
   (2010/73/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį ir į Sutartį dėl Europos Sąjungos veikimo,
   atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1), ir 2005 m. birželio 25 d. patikslintą Liuksemburge (2) (toliau – AKR ir EB partnerystės susitarimas), ypač į jo 96 straipsnį,
   atsižvelgdama į Taryboje susirinkusių valstybių narių vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Europos Komisijos pasiūlymą,
   kadangi:

               (1)

               Mauritanijos Islamo Respublika įgyvendino bendru sutarimu pagrįstą krizės įveikimo sprendimą, kaip apibrėžta atitinkamose priemonėse, nustatytose 2009 m. balandžio 6 d. Tarybos sprendime 2009/472/EB dėl konsultacijų su Mauritanijos Islamo Respublika pagal AKR-EB partnerystės susitarimo 96 straipsnį užbaigimo (4).

               (2)

               Mauritanijos Islamo Respublika atkūrė konstitucinę tvarką.

               (3)

               Siekiant prisidėti prie šalies stabilumo ir išvengti AKR ir EB partnerystės susitarimo 9 straipsnio esminių nuostatų naujų pažeidimų, būtina skatinti visa apimantį nacionalinį dialogą, kuriame dalyvautų visi susiję ir suinteresuoti politiniai bei socialiniai subjektai, ir atnaujinti bendradarbiavimą.

               (4)

               Todėl Sprendimas 2009/472/EB turėtų būti panaikintas ir turėtų būti iš naujo užmegztas politinis dialogas su Mauritanijos Islamo Respublika, kad būtų sustiprinta demokratija, užkirstas kelias Konstitucijos neatitinkančiam vyriausybės keitimui, skatinama institucijų ir ginkluotųjų pajėgų funkcijų reforma, įtvirtinamas deramas politinis ir ekonominis valdymas, stiprinama teisinė valstybė ir žmogaus teisės bei atkurta institucijų ir valdžios pusiausvyra,

         PRIĖMĖ ŠĮ SPRENDIMĄ:
   1 straipsnis
   Sprendimas 2009/472/EB panaikinamas.
   2 straipsnis
   Politinis dialogas su Mauritanijos Islamo Respublika pagal AKR ir EB partnerystės susitarimo 8 straipsnį bus palaikomas tokiu būdu, koks nurodytas prie šio sprendimo pridėtame laiške.
   3 straipsnis
   Šis sprendimas įsigalioja jo priėmimo dieną.
   Jis nustoja galioti 2012 m. sausio 25 d. Prireikus jis gali būti peržiūrėtas atsižvelgiant į Europos Sąjungos tolesnes misijas.
   4 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje 2010 m. sausio 25 d.

            Tarybos vardu

            Pirmininkė

         C. ASHTON

      (1)  OL L 317, 2000 12 15, p. 3.

      (2)  OL L 209, 2005 8 11, p. 27.

      (3)  OL L 317, 2000 12 15, p. 376.

      (4)  OL L 156, 2009 6 19, p. 26.

      PRIEDAS
      Gerbiamasis pone,
      Nepaprastai džiaugiamės, kad įgyvendinus didžiąją dalį Dakaro susitarime numatytų priemonių Mauritanijoje atkurta konstitucinė tvarka ir Jūs paskirtas valstybės vadovu. Džiaugiamės galėdami patvirtinti, kad Europos Sąjungos ir Mauritanijos Islamo Respublikos bendradarbiavimas visiškai atnaujintas.
      Pažymime, kad, vadovaujantis Dakaro susitarimo 4 straipsnio VII punktu, susitarimą pasirašiusios įvairios politinės jėgos įsipareigojo tęsti ir intensyvinti visa apimantį nacionalinį dialogą, kad šalyje būtų paskatintas susitaikymas ir įtvirtinta demokratija. Kaip nurodė Tarptautinės ryšių palaikymo grupės nariai paskutiniame 2009 m. rugsėjo 10 d. įvykusiame posėdyje, pageidautina užmegzti šį dialogą. Daug vilčių teikia įvairių šalių noras dalyvauti dialoge. Atrodo akivaizdu, kad tam tikros įsišaknijusios problemos, kurios, kaip nurodyta, buvo viena iš pagrindinių 2008 m. rugpjūčio 6 d. įvykusio valstybės perversmo priežasčių, taip ir liko neišspręstos. Dakaro susitarime nurodytos dialogo temos – demokratijos stiprinimas, Konstitucijos neatitinkančio vyriausybės keitimo prevencija, institucijų ir ginkluotųjų pajėgų funkcijų reforma, deramas politinis ir ekonominis valdymas, teisinės valstybės ir žmogaus teisių stiprinimas, taip pat institucijų ir valdžios pusiausvyros atkūrimas. Dėl Mauritanijoje kilusių grėsmių saugumui šio dialogo metu būtina spręsti su saugumu susijusius klausimus, įskaitant saugumo ir vystymosi sąsajos klausimą.
      Europos Sąjunga teikia didelę reikšmę visiems su Jūsų šalies stabilumu susijusiems klausimams, įskaitant pirmiau minėtus klausimus. Atsižvelgiant į abipusį interesą spręsti šiuos klausimus ir į Europos Sąjungos bendradarbiavimo su Mauritanija valdymo srityje mastą, siūlome, kaip numatyta AKR ir EB partnerystės susitarimo 8 straipsnyje, sustiprinti, reguliariai palaikyti bei struktūrizuoti Mauritanijos ir Europos Sąjungos politinį dialogą. Šio dialogo palaikymo praktinė tvarka ir sąlygos turės būti nustatytos bendru Jūsų Vyriausybės ir Europos Sąjungos diplomatinių misijų Mauritanijos Islamo Respublikoje vadovų sutarimu.
      Vienas iš šio dialogo tikslų bus skatinti pirmiau minėtą visa apimantį nacionalinį dialogą ir atidžiai stebėti jo rezultatus. Manome, kad išankstinės sąlygos ir sunkumai, kliudę pradėti minėtą dialogą, galėtų būti pašalinti, jeigu įvairios Mauritanijos partijos savo diskusijose sutelktų dėmesį į ateitį ir atsisakytų reikalavimų bei nutrauktų ginčus, susijusius su netolima praeitimi.
      Užbaigdami pabrėžiame, kad Europos Sąjunga rems Mauritanijos pastangas įveikti socialinius, ekonominius ir politinius sunkumus, su kuriais ji susiduria dėl 2008 m. rugpjūčio mėn. valstybės perversmo sukeltos ilgalaikės politinės krizės, pasaulio ekonomikos krizės ir naujų saugumui kylančių bei terorizmo grėsmių.
      Su pagarba
      Priimta Briuselyje 2010 m. sausio 25 d.

            Europos Komisijos vardu

         José Manuel BARROSO

            Europos Sąjungos Tarybos vardu

         C. ASHTON